Virallinen lehti nro C 219 , 30/07/1999 s. 0208



A4-0173/99 Ehdotus neuvoston asetukseksi maataloustuotteita koskevista tiedotus- ja myynninedistämistoimista kolmansissa maissa (KOM(98)0683 - C4-0158/99 - 98/0330(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 3 kappale >Alkuperäinen teksti> tällaisella politiikalla voidaan täydentää ja vahvistaa jäsenvaltioiden toimia edistämällä erityisesti yhteisön tuotteiden tuotekuvaa kansainvälisillä markkinoilla etenkin elintarvikkeiden laadun ja turvallisuuden osalta; tällainen uusia markkinoita avaava toiminta voi myös lisätä kansallisia tai yksityisiä aloitteita, >EP:n äänestyksessä hyväksytty teksti> tällaisella politiikalla voidaan täydentää ja vahvistaa jäsenvaltioiden toimia edistämällä erityisesti yhteisön tuotteiden tuotekuvaa kansainvälisillä markkinoilla etenkin elintarvikkeiden tuotantotapojen, laadun ja turvallisuuden osalta; tällainen uusia markkinoita avaava toiminta voi myös lisätä kansallisia tai yksityisiä aloitteita, (Tarkistus 2) Johdanto-osan 5 kappale >Alkuperäinen teksti> yhteisön on yleisesti suotavaa vastata ainoastaan osittain toimien rahoituksesta, jotta ehdotuksia tekevät järjestöt ja asianomaiset jäsenvaltiot ottaisivat vastuuta; poikkeustapauksissa saattaa kuitenkin osoittautua aiheelliseksi, ettei jäsenvaltiolta vaadita rahoitusosuutta, >EP:n äänestyksessä hyväksytty teksti> yhteisön on yleisesti suotavaa vastata ainoastaan osittain toimien rahoituksesta, jotta ehdotuksia tekevät järjestöt ja asianomaiset jäsenvaltiot ottaisivat vastuuta; tietyissä tapauksissa saattaa kuitenkin osoittautua aiheelliseksi, ettei asianomaisilta jäsenvaltioilta vaadita rahoitusosuutta, (Tarkistus 24) Johdanto-osan 6 kappale >Alkuperäinen teksti> on syytä säätää, että komissio antaa asianmukaisin menettelyin toimien hallinnon ja toteuttamisen sellaisille elimille, joilla on tarvittavat rakenteet ja toimivalta, >EP:n äänestyksessä hyväksytty teksti> on syytä säätää, että komissio antaa asianmukaisin avoimin menettelyin toimien hallinnon ja toteuttamisen sellaisille elimille, joilla on tarvittavat rakenteet ja toimivalta; ehdotuksia tekevien elinten tulisi osaltaan olla vastuussa ohjelmien toteutuksesta; ehdotuksia tekeviä elimiä voivat olla myös jäsenvaltioissa sijaitsevat myynninedistämislaitokset, mikäli ne sisäiseltä rakenteeltaan edustavat eri alojen yrityksiä. (Tarkistus 4) Johdanto-osan 8 kappale >Alkuperäinen teksti> on syytä säätää komission ja jäsenvaltioiden toteuttamasta tehokkaasta seurannasta ja riippumattoman elimen suorittamasta tulosten arvioinnista ohjelmien moitteettoman toteuttamisen ja toimien vaikutusten arvioimiseksi, >EP:n äänestyksessä hyväksytty teksti> on syytä säätää komission , ehdotuksia tekevien järjestöjen ja jäsenvaltioiden toteuttamasta tehokkaasta seurannasta ja riippumattoman elimen suorittamasta tulosten arvioinnista ohjelmien moitteettoman toteuttamisen ja toimien vaikutusten arvioimiseksi, (Tarkistus 5) 1 artiklan 1 kohta >Alkuperäinen teksti> 1. Yhteisö voi kokonaan tai osittain rahoittaa maataloustuotteiden tiedotus- ja myynninedistämistoimia kolmansissa maissa. >EP:n äänestyksessä hyväksytty teksti> 1. Yhteisö voi kokonaan tai osittain rahoittaa jalostettujen elintarvikkeiden ja maataloustuotteiden tiedotus- ja myynninedistämistoimia kolmansissa maissa. (Tarkistus 6) 2 artiklan a alakohta >Alkuperäinen teksti> a) PR-toimet, myynninedistäminen ja mainonta erityisesti yhteisön tuotteiden etujen korostamiseksi etenkin laadun, hygienian, elintarviketurvan, ravitsemuksellisten ominaisuuksien, pakkausmerkintöjen, eläinten hyvinvoinnin ja ympäristönsuojelun osalta; >EP:n äänestyksessä hyväksytty teksti> a) PR-toimet, myynninedistäminen ja mainonta erityisesti yhteisön tuotteiden etujen korostamiseksi etenkin laadun, hygienian, elintarviketurvan, ravitsemuksellisten ominaisuuksien, pakkausmerkintöjen, eläinten hyvinvoinnin ja ympäristönsuojelun sekä luonnonmukaisen maataloustuotannon osalta; (Tarkistus 7) 2 artiklan f kohta >Alkuperäinen teksti> f) yhteisön korkeimman tason edustajien vierailukäynnit; >EP:n äänestyksessä hyväksytty teksti> f) yhteisön tukemat kaupalliset vierailukäynnit; (Tarkistus 8) 2 artiklan ainoa a alakohta (uusi) >Alkuperäinen teksti> >EP:n äänestyksessä hyväksytty teksti> Myynninedistämistoimia ei kohdisteta vain lopullisiin kuluttajiin vaan myös vähittäiskauppaan ja valmistuotteiden tuottajiin. (Tarkistus 9) 3 artiklan a alakohta >Alkuperäinen teksti> a) sellaisinaan kulutettaviksi tai jalostukseen tarkoitetut tuotteet, joita on mahdollista viedä kolmansiin maihin tai joilla on kolmansissa maissa uusia markkinamahdollisuuksia erityisesti ilman tukia; >EP:n äänestyksessä hyväksytty teksti> a) maataloustuotteet ja jalostetut maataloustuotteet, joita on mahdollista viedä kolmansiin maihin tai joilla on kolmansissa maissa uusia markkinamahdollisuuksia; (Tarkistus 10) 5 artiklan 1 kohta >Alkuperäinen teksti> 1. Komissio laatii joka toinen vuosi 11 artiklassa säädettyä menettelyä noudattaen luettelon 3 artiklassa tarkoitetuista tuotteista ja 4 artiklassa tarkoitetuista markkinoista. >EP:n äänestyksessä hyväksytty teksti> 1. Komissio laatii joka kolmas vuosi 11 artiklassa säädettyä menettelyä noudattaen luettelon 3 artiklassa tarkoitetuista tuotteista ja 4 artiklassa tarkoitetuista markkinoista. >Alkuperäinen teksti> Luetteloa voidaan tarvittaessa muuttaa muulloinkin. >EP:n äänestyksessä hyväksytty teksti> Luetteloa voidaan tarvittaessa muuttaa muulloinkin , kun Euroopan parlamenttia on kuultu. (Tarkistus 11) 5 artiklan 2 kohta >Alkuperäinen teksti> 2. Komissio voi ennen 1 kohdassa tarkoitetun luettelon laatimista kuulla maataloustuotannon laadun ja terveyttä koskevien kysymysten neuvoa-antavan komitean maataloustuotteiden myynninedistämistä käsittelevää pysyvää ryhmää. >EP:n äänestyksessä hyväksytty teksti> 2. Ennen 1 kohdassa tarkoitetun luettelon laatimista komissio kuulee maataloustuotannon laadun ja terveyttä koskevien kysymysten neuvoa-antavan komitean maataloustuotteiden myynninedistämistä käsittelevää pysyvää ryhmää. (Tarkistus 12) 6 artikla >Alkuperäinen teksti> Yhteisö voi toteuttaa oliiviöljyn ja syötäväksi tarkoitettujen oliivien alalla päätettävät toimet Kansainvälisen oliiviöljyneuvoston välityksellä. Yhteisö voi myös muilla aloilla käyttää apunaan vastaavat takeet antavia kansainvälisiä järjestöjä. >EP:n äänestyksessä hyväksytty teksti> Yhteisö voi toteuttaa oliiviöljyn ja syötäväksi tarkoitettujen oliivien alalla päätettävät toimet Kansainvälisen oliiviöljyneuvoston välityksellä. Yhteisö voi myös muilla aloilla käyttää apunaan vastaavat takeet antavia eurooppalaisia järjestöjä. Näihin järjestöihin on kuuluttava vähintään kaksi jäsenvaltiota. (Tarkistus 13) 7 artiklan 1 kohta >Alkuperäinen teksti> 1. Asianomaisen alan tai asianomaisten alojen edustavien ammattialan järjestöjen ja toimialakohtaisten organisaatioiden on 2 artiklan a, b ja d alakohdassa tarkoitettujen toimien toteuttamiseksi laadittava enintään kolmen vuoden kestoiset myynninedistämis- ja tiedotusohjelmat, jollei 6 artiklasta muuta johdu. >EP:n äänestyksessä hyväksytty teksti> 1. Asianomaisen alan tai asianomaisten alojen edustavien ammattialan järjestöjen ja toimialakohtaisten organisaatioiden on 2 artiklan a, b ja d alakohdassa tarkoitettujen toimien toteuttamiseksi laadittava vähintään kolmen vuoden ja enintään viiden vuoden kestoiset myynninedistämis- ja tiedotusohjelmat, jollei 6 artiklasta muuta johdu. >Alkuperäinen teksti> >EP:n äänestyksessä hyväksytty teksti> Niiden on valittava ohjelmiin liittyvien toimien toteuttamisesta vastaava elin ja perusteltava valintansa asianmukaisesti arvioiden erityisesti ehdokkaiden operatiivisia edellytyksiä. >Alkuperäinen teksti> Edellisessä alakohdassa tarkoitetut ohjelmat esitetään komissiolle sen jälkeen, kun ohjelmien osittaiseen rahoitukseen sitoutuvat asianomaiset jäsenvaltiot ovat ne hyväksyneet, sanotun kuitenkaan rajoittamatta 9 artiklan 3 kohdan toisen alakohdan soveltamista. Komissio hyväksyy ohjelmat annettuaan ne tiedoksi asianomaisten alojen hallintokomiteoille ja asettaa etusijalle useissa jäsenvaltioissa toimivien organisaatioiden laatimat ohjelmat. >EP:n äänestyksessä hyväksytty teksti> Edellisessä alakohdassa tarkoitetut ohjelmat esitetään komissiolle sen jälkeen, kun ohjelmien osittaiseen rahoitukseen sitoutuvat asianomaiset jäsenvaltiot ovat ne hyväksyneet, sanotun kuitenkaan rajoittamatta 9 artiklan 3 kohdan toisen alakohdan soveltamista. Komissio hyväksyy ohjelmat kuultuaan asianomaisten alojen hallintokomiteoita. Näiden ohjelmien on oltava sellaisten organisaatioiden laatimia, joihin kuuluu vähintään kaksi jäsenvaltiota. >Alkuperäinen teksti> Komissio voi ennen ohjelmien hyväksymistä kuulla maataloustuotannon laadun ja terveyttä koskevien kysymysten neuvoa-antavan komitean maataloustuotteiden myynninedistämistä käsittelevää pysyvää ryhmää. >EP:n äänestyksessä hyväksytty teksti> Ennen ohjelmien hyväksymistä komissio kuulee maataloustuotannon laadun ja terveyttä koskevien kysymysten neuvoa-antavan komitean maataloustuotteiden myynninedistämistä käsittelevää pysyvää ryhmää. (Tarkistus 14) 7 artiklan 2 kohta >Alkuperäinen teksti> 2. Komissio päättää >EP:n äänestyksessä hyväksytty teksti> 2. Komissio päättää >Alkuperäinen teksti> a) 2 artiklan c, e ja f alakohdassa tarkoitetuista tai >EP:n äänestyksessä hyväksytty teksti> a) 2 artiklan c, e ja f alakohdassa tarkoitetuista tai >Alkuperäinen teksti> b) 6 artiklassa tarkoitetuista, kansainvälisen järjestön välityksellä toteutettavista toimista annettuaan ne tiedoksi asianomaisten alojen hallintokomiteoille tai tarvittaessa jollekin asetuksissa (ETY) N:o 2092/91, (ETY) N:o 2081/92 ja (ETY) N:o 2082/92 tarkoitetuista sääntelykomiteoista. >EP:n äänestyksessä hyväksytty teksti> b) 6 artiklassa tarkoitetuista, eurooppalaisen järjestön välityksellä toteutettavista toimista kuultuaan asianomaisten alojen hallintokomiteoita tai tarvittaessa jotakin asetuksissa (ETY) N:o 2092/91, (ETY) N:o 2081/92 ja (ETY) N:o 2082/92 tarkoitetuista sääntelykomiteoista. >Alkuperäinen teksti> Komissio voi ennen päätöksentekoa kuulla 1 kohdassa tarkoitettua maataloustuotteiden myynninedistämistä käsittelevää pysyvää ryhmää. >EP:n äänestyksessä hyväksytty teksti> Komissio kuulee ennen päätöksentekoa 1 kohdassa tarkoitettua maataloustuotteiden myynninedistämistä käsittelevää pysyvää ryhmää. (Tarkistus 15) 8 artiklan 1 kohta >Alkuperäinen teksti> 1. Komissio valitsee yleisen tai rajoitetun tarjouskilpailun avulla toimien hallinnosta ja toteuttamisesta vastaavan elimen tai elimet sekä tulosten arvioinnista vastaavan elimen, jollei 6 artiklasta muuta johdu. Toteuttamisesta vastaavalla elimellä / vastaavilla elimillä on oltava kyseisiä tuotteita ja kohdemarkkinoita koskeva asiantuntemus sekä tarvittavat keinot taata toimien toteuttaminen tehokkaimmalla tavalla ottaen huomioon, että kyseiset ohjelmat ovat Euroopan laajuisia. >EP:n äänestyksessä hyväksytty teksti> 1. Ehdotuksen tehnyt järjestö, joka vastaa toimien toteuttamisesta, ilmoittaa komissiolle esittämässään ohjelmassa niiden toimien toteuttamiseksi vahvistetut yksityiskohtaiset säännöt, jotka ovat eri toimia kuin 7 artiklan 1 kohdassa tarkoitetut, ja tarvittaessa toimien toteuttamisesta vastaavan elimen tai elinten nimen. Toteuttamisesta vastaavalla elimellä / vastaavilla elimillä on oltava kyseisiä tuotteita ja kohdemarkkinoita koskeva asiantuntemus sekä tarvittavat keinot taata toimien toteuttaminen tehokkaimmalla tavalla ottaen huomioon, että kyseiset ohjelmat ovat Euroopan laajuisia. (Tarkistus 16) 8 artiklan 1 a kohta (uusi) >Alkuperäinen teksti> >EP:n äänestyksessä hyväksytty teksti> 1a. Komissio valitsee yleisen tai rajoitetun tarjouskilpailun avulla tulosten arvioinnista vastaavan elimen tai elimet, jollei 6 artiklasta muuta johdu. (Tarkistus 17) 8 artiklan 2 kohta >Alkuperäinen teksti> 2. Komission, asianomaisten jäsenvaltioiden ja ehdotuksia tekevien järjestöjen edustajista koostuva seurantakomitea valvoo toimien moitteetonta toteuttamista. >EP:n äänestyksessä hyväksytty teksti> 2. Komission, asianomaisten jäsenvaltioiden ja ehdotuksia tekevien järjestöjen edustajista koostuva seurantakomitea valvoo toimien moitteetonta toteuttamista ja toimien tuloksia, jotka arvioinnista vastaava elin tai elimet arvioivat. (Tarkistus 18) 8 artiklan 3 kohta >Alkuperäinen teksti> 3. Asianomaiset jäsenvaltiot vastaavat 2 artiklan a, b ja d alakohdassa tarkoitettujen toimien valvonnasta ja maksuista. >EP:n äänestyksessä hyväksytty teksti> 3. Sovellettaessa 7 artiklan 1 kohdan toista alakohtaa asianomaiset jäsenvaltiot ja komissio vastaavat 2 artiklan a, b ja d alakohdassa tarkoitettujen toimien valvonnasta ja maksuista. (Tarkistus 20) 9 artiklan 2 kohta >Alkuperäinen teksti> 2. Yhteisön rahoitusosuus 1 kohdan b alakohdassa tarkoitetuista toimista ei voi ylittää 50 prosenttia toimien todellisista kuluista. Alle kaksi vuotta kestävien myynninedistämistoimien osalta rahoitusosuus vähenee asteittain ja on 60 - 40 prosenttia toimien todellisista kuluista. >EP:n äänestyksessä hyväksytty teksti> 2. Yhteisön rahoitusosuus 1 kohdan b alakohdassa tarkoitetuista toimista on 60 prosenttia toimien todellisista kuluista. Alle kaksi vuotta kestävien myynninedistämistoimien osalta rahoitusosuus vaihtelee ja on 70 - 50 prosenttia toimien todellisista kuluista. (Tarkistus 21) 9 artiklan 3 kohta >Alkuperäinen teksti> 3. Asianomaiset jäsenvaltiot osallistuvat edellisessä kohdassa tarkoitettujen toimien rahoitukseen enintään 20 prosentin osuudella toimien todellisista kuluista, ja loppurahoituksesta vastaavat ehdotuksia tekevät järjestöt. >EP:n äänestyksessä hyväksytty teksti> 3. Sovellettaessa 7 artiklan 1 kohdan toista alakohtaa asianomaiset jäsenvaltiot osallistuvat toimien rahoitukseen enintään 20 prosentin osuudella toimien todellisista kuluista, joka vähennetään ehdotuksia tekevien järjestöjen maksettavaksi jäävästä rahoitusosuudesta. >Alkuperäinen teksti> Asianmukaisesti perustelluissa tapauksissa ja sillä edellytyksellä, että kyseinen ohjelma on selkeästi yhteisön edun mukainen, 11 artiklassa säädettyä menettelyä noudattaen voidaan päättää, että ehdotuksen tehnyt järjestö vastaa kokonaisuudessaan siitä osuudesta, jota yhteisön rahoitus ei kata. >EP:n äänestyksessä hyväksytty teksti> Kun kyseiset ohjelmat ovat yhteisön edun mukaisia, 11 artiklassa säädettyä menettelyä noudattaen voidaan päättää, että ehdotuksen tehnyt järjestö vastaa kokonaisuudessaan siitä osuudesta, jota yhteisön rahoitus ei kata. (Tarkistus 22) 10 a artikla (uusi) >Alkuperäinen teksti> >EP:n äänestyksessä hyväksytty teksti> 10 a artikla Edellä 1 artiklassa tarkoitettujen toimien rahoitukseen varataan vuotuinen määräraha, joka on 30 miljoonaa euroa varainhoitovuonna 2000, 35 miljoonaa euroa varainhoitovuonna 2001, 40 miljoonaa euroa varainhoitovuonna 2002 ja 50 miljoonaa euroa varainhoitovuonna 2003. >Alkuperäinen teksti> >EP:n äänestyksessä hyväksytty teksti> Vuotuisiin määrärahoihin sisältyy 6 miljoonan euron määrä, joka tarvitaan Euroopan yhteisön osallistumiseen Kansainvälisen oliiviöljyneuvoston tiedotus- ja myynninedistämistoimiin. (Tarkistus 23) 12 a artikla (uusi) >Alkuperäinen teksti> >EP:n äänestyksessä hyväksytty teksti> 12 a artikla Komissio teettää tutkimuksen siitä, onko mahdollista poistaa vientikorvaukset ja käyttää siten säästetyt varat osittain myynninedistämistoimiin. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi maataloustuotteita koskevista tiedotus- ja myynninedistämistoimista kolmansissa maissa (KOM(98)0683 - C4-0158/99 - 98/0330(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0683 - 98/0330(CNS) ((EYVL C 32, 6.2.1999, s. 12.)), - neuvoston kuultua sitä EY:n perustamissopimuksen 43 artiklan mukaisesti (C4-0158/99), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan sekä taloudellisten ulkosuhteiden valiokunnan lausunnot (A4-0173/99); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.